b'\n_START_ARTICLE_\nMasaccio\n_START_SECTION_\nZgodnje \xc5\xbeivljenje\n_START_PARAGRAPH_\nMasaccio je bil rojen kot Tommaso di Ser Giovanni di Simone v Castel San Giovanni di Altura, zdaj San Giovanni Valdarno (danes del province Arezzo, Toskana). O\xc4\x8de Giovanni di Simone Cassai je bil notar in mati Jacopa di Martinozzo h\xc4\x8di gostilni\xc4\x8darja v Barberino di Mugello, mestu nekaj kilometrov ju\xc5\xbeno od Firenc. Dru\xc5\xbeinski priimek Cassai prihaja od dedka Simona in pradedka Lorenza, ki so bili mizarji - oblikovalci pohi\xc5\xa1tva ("Casse", torej "cassai"). Njegov o\xc4\x8de je umrl leta 1406, ko je bilo Tommasu le pet. V tem letu se je rodil tudi brat imenovan Giovanni (1406-1486) po umrlem o\xc4\x8detu, ki je prav tako postal slikar z vzdevkom Lo Scheggia. O umetni\xc5\xa1kem izobra\xc5\xbeevanju Masaccia ni podatkov. Renesan\xc4\x8dni slikarji so po tradiciji slu\xc5\xbeili vajeni\xc5\xa1tvo pri mojstrih pribli\xc5\xbeno 12 let. Dokumentiran je podatek ko se je pridru\xc5\xbeil slikarskemu cehu (Arte de \'Medici e Speziali) kot samostojni mojster 7. januarja 1422 podpisan kot "Masus S. Johannis Simonis Pictor populi S. Nicholae de Florentia."\n_START_SECTION_\nPrva dela\n_START_PARAGRAPH_\nPrvo delo pripisano Masacciu je triptih San Giovenale (1422), ki je zdaj v muzeju Cascia di Reggello v bli\xc5\xbeini Firenc in Devica in otrok s Sveto Ano in angeli (Sant\'Anna Metterza) (ok. 1424) sedaj v galeriji Uffizi._NEWLINE_Oltar San Giovenale so odkrili \xc5\xa1ele leta 1961 v cerkvi San Giovenale v Cascia di Reggello, ki je zelo blizu Masacciovega doma\xc4\x8dega kraja. Slika predstavlja Devico in otroka z angeli na osrednjem delu, Svetega Jerneja in Blaise na levi plo\xc5\xa1\xc4\x8di in Svetega Juvenala (San Giovenale) in opata Antona na desni strani triptiha. Slika je izgubila veliko svoje prvotne oblike, njena povr\xc5\xa1ina je precej odrgnjena. Na slikah je \xc5\xbee o\xc4\x8ditna tridimenzionalnost._NEWLINE_Drugo delo je morda plod sodelovanja Masaccia s starej\xc5\xa1im in \xc5\xbee znanim umetnikom Masolino da Panicale (1383/4-c. 1.436). Verjetno je Masolino naslikal sliko Sveta Ana in angeli, medtem ko je Masaccio naslikal bolj pomembno Devica in otrok na prestolu. Masolinovi liki so ne\xc5\xbeni in ljubki, medtem ko so Masacciovi  trdni in krepki.\n_START_SECTION_\nZrela doba\n_START_PARAGRAPH_\nV Firencah je Masaccio prou\xc4\x8deval dela Giotta in postal prijatelj z Brunelleschijem in Donatellom. Po njunem nasvetu je leta 1423 Masaccio skupaj z Masolinom potoval v Rim. Takrat je bil \xc5\xbee osvobojen vseh gotskih in bizantinskih vplivov kar je mogo\xc4\x8de videti v njegovi oltarni sliki za Karmeli\xc4\x8dansko cerkev v Pisi. Sledi vpliv anti\xc4\x8dne rimske in gr\xc5\xa1ke umetnosti, ki so prisotne v nekaterih delih iz tega potovanja. Ta vpliv naj bi bil viden tudi na izgubljeni freski Sagra, (danes znana po nekaterih na\xc4\x8drtih, tudi z enim Michelangelovim). Freska je bila naro\xc4\x8dena za posvetitev slovesnosti v cerkvi Santa Maria del Carmine v Firencah 19. april 1422. Uni\xc4\x8dena je bila, ko so obnavljali cerkveni hodnik ob koncu 16. stoletja.\n_START_SECTION_\nKapela dru\xc5\xbeine Brancacci\n_START_PARAGRAPH_\nLeta 1424 sta dobila Masaccio in Masolino naro\xc4\x8dilo bogate Felice Brancacci naj izdelata cikel fresk v kapeli dru\xc5\xbeine Brancacci v cerkvi Santa Maria del Carmine v Firencah. Slikati sta za\xc4\x8dela okrog leta 1425. Zaradi razlogov, ki so nejasni sta kapelo pustila nedokon\xc4\x8dano in jo je kon\xc4\x8dal Filippino Lippi leta 1480. Ikonografija fresk in dekoracija je nekoliko nenavadna. Medtem ko ve\xc4\x8dina fresk predstavlja \xc5\xbeivljenje Svetega Petra (Sv. Peter kr\xc5\xa1\xc4\x8duje, Sv. Peter ozdravlja pohabljenca,...), dva prizora na obeh straneh kapele sku\xc5\xa1njavo in Izgon Adama in Eve. Kot celota freske predstavljajo \xc4\x8dlove\xc5\xa1ki greh in pla\xc4\x8dilo zanj skozi dejanja Petra, prvega pape\xc5\xbea. Slog prizorov ka\xc5\xbee na Giottov vpliv. Figure so velike, te\xc5\xbeke in trdne, \xc4\x8dustva so izra\xc5\xbeena skozi obraze in geste kar daje mo\xc4\x8dan vtis naturalizma. Za razliko od Giotta pa Masaccio uporablja linearno in atmosfersko perspektivo, usmerjeno svetlobo in chiaroscuro, ki je zastopan s pomo\xc4\x8djo zabrisane svetlobe in barve._NEWLINE_Freska je imela velik vpliv na Michelangela. \xc5\xa0e eno pomembno delo je slika Dav\xc4\x8dni nov\xc4\x8di\xc4\x8d, kjer so Jezus in apostoli upodobljeni kot neoklasi\xc4\x8dni arhetipi. Strokovnjaki pogosto opozarjajo, da sence likov padajo stran od okna kapele, \xc4\x8deprav so osvetljeni z njo. To daje dodaten pomen resni\xc4\x8dnosti in ka\xc5\xbee na Masacciov inovativno genij. V sliki Vstajenje sina Teofila je naslikal tlak v perspektivi z velikimi stavbami in pridobil tridimenzionalni prostor, v katerem so ostali elementi sorazmerni z njihovo okolico. Bil je pionir v uporabi novo odkritega pravila perspektive._NEWLINE_Septembra 1425 je Masolino zapustil delo in od\xc5\xa1el na Mad\xc5\xbearsko. Ni znano ali zaradi denarja ali prepirov z Felice ali celo umetni\xc5\xa1kega razhajanja med slikarjema. Ugotovljeno je bilo tudi, da je Masolino na\xc4\x8drtoval to pot od samega za\xc4\x8detka. Masaccio leve freske ni dokon\xc4\x8dal leta 1426, da bi se odzval na druga naro\xc4\x8dila istega pokrovitelja. Vendar je bil dotok denarja od Felice Brancacci vse manj\xc5\xa1i za vse ve\xc4\x8d dela tako da je moral slikar zaprositi za delo drugje._NEWLINE_Masaccio se je leta 1427 spet vrnil v Carmine. Delati je za\xc4\x8del Vstajenje sina Teofila, ki ga tudi ni dokon\xc4\x8dal. To sliko je bodisi obnovil ali dopolnil ve\xc4\x8d kot petdeset let pozneje Filippino Lippi. Nekateri prizori so se izgubili v po\xc5\xbearu leta 1771, o \xc4\x8demer je pisal Vasari v \xc5\xbdivljenjepisu umetnika. Pre\xc5\xbeiveli deli so bili zelo po\xc4\x8drnjeni od dima. V dvajsetem stoletju so odstranili marmorne plo\xc5\xa1\xc4\x8de, ki so prekrivale dve podro\xc4\x8dji slike in razkril se je prvotni videz dela.\n_START_SECTION_\nOltarna slika v Pisi\n_START_PARAGRAPH_\n19. februarja 1426 je Giuliano di Colino degli Scarsi da San Giusto naro\xc4\x8dil Masacciu veliko oltarno sliko za njegovo kapelo v cerkvi Santa Maria del Carmine v Pisi. Delo je bilo razstavljeno in razpr\xc5\xa1eno v 18. stoletju in le enajst od pribli\xc5\xbeno dvajset originalnih plo\xc5\xa1\xc4\x8d so odkrili v razli\xc4\x8dnih zbirkah po vsem svetu. Osrednja oltarna plo\xc5\xa1\xc4\x8da (Madona z detetom na prestolu je danes v Narodni galeriji v Londonu. \xc4\x8ceprav je zelo po\xc5\xa1kodovana, ima delo dovr\xc5\xa1eno kiparsko in \xc4\x8dlove\xc5\xa1ko podobo kot tudi prepri\xc4\x8dljivo perspektivno upodobitev prestola. V teh letih je v Pisi delal tudi Donatello in to spomenik za kardinala Rinaldo Brancacci, ki jih je bilo treba poslati v Neapelj. Ta je predlagal Masacciu naj izdela prvo plastiko v perspektivi, ki bi temeljila na Donatellovem kiparstvu, preden je na\xc5\xa1tudiral bolj znanstven pristop Brunelleschijevih del do perspektive.\n_START_SECTION_\nSveta Trojica\n_START_PARAGRAPH_\nOkoli leta 1427 je Masaccio dobil presti\xc5\xbeno naro\xc4\x8dilo naj naslika Sveto Trojico za Dominikansko cerkev Santa Maria Novella v Firencah. Verjetno je mecen mo\xc5\xa1ki, ki je naslikan levo Marije, medtem ko je njegova \xc5\xbeena na desni strani freske ob Svetem Janezu Evangelistu. Freska, ki jo mnogi imenujejo Masacciova najve\xc4\x8dja mojstrovina je upodobljena v centralni linearni perspektivi, ki jo je Masaccio oblikoval pod vplivom Brunelleschija. Upodobitev je postavljena v enega najbolj sofisticiranih iluzionisti\xc4\x8dnih prostorov v zahodnem slikarstvu._NEWLINE_Svete figure in donatorji so zastopani nad podobo okostja, ki le\xc5\xbei na sarkofagu. Napis je na videz vklesan v steno nad skeletom in se glasi: \xc2\xbbIO FUI GIA QUEL CHE VOI SIETE E QUEL CH\'IO SONO VOI ANCO SARETE\xc2\xab\xc2\xa0(enkrat sem bil to kar si ti sedaj in ti bo\xc5\xa1 neko\xc4\x8d to kar sem sedaj jaz). To okostje je hkrati sklicevanje na Adama, \xc4\x8digar sin je prinesel smrt ljudem in opomin gledalcem, da je njihov \xc4\x8das na zemlji prehoden.\n_START_SECTION_\nZapu\xc5\xa1\xc4\x8dina\n_START_PARAGRAPH_\nMasaccio je umrl zelo mlad. Njegova kariera je trajala komaj pribli\xc5\xbeno sedem let, vendar je v likovno umetnost vnesel prefinjenost in novosti, kot sta jih v arhitekturo in kiparstvo vnesla Brunelleschi in Donatello. Po njem je zgledoval tudi Michelangelo, ko je ustvarjal freske na stropu Sikstinske kapele._NEWLINE_Masaccio je globoko vplival na umetnost slikarstva v renesansi. Vsi florentinski slikarji so v veliki meri preu\xc4\x8devali njegove freske, da bi se nau\xc4\x8dili smernic in pravil slikanja. _NEWLINE_Kljub svoji kratki karieri je imel velik vpliv na druge umetnike. Bil je eden prvih, ki je uporabljal linearno perspektivo. Prav tako se je odmaknil od gotskega sloga in dovr\xc5\xa1enega okra\xc5\xa1evanja ter uporabljal bolj naturalisti\xc4\x8dni na\xc4\x8din, perspektivo in chiaroscuro za prikaz ve\xc4\x8dje realnosti in prvi\xc4\x8d slikarstvo predstavil kot del globokega, naravnega in humanisti\xc4\x8dnega sveta.'